pythainlp/thailaw-v1.0 huggingface dataset:
คําสั่งนายทะเบียน

ที่ 16/2556

เรื่อง การใช้อัตราเบี้ยประกันภัยตามโครงการช่วยเหลือประชาชน

ที่ทําสัญญาประกันภัยไว้กับบริษัท ส่งเสริมประกันภัย จํากัด

----------------------------------------------

 

           เพื่อรองรับโครงการช่วยเหลือประชาชนที่ทําสัญญาประกันภัยไว้กับบริษัท ส่งเสริมประกันภัย จํากัด อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้ให้ใช้บังคับตั้งแต่วันที่ 20 พฤษภาคม พ.ศ. 2556 เป็นต้นไป


ข้อ ๒ บริษัทที่รับประกันภัย ตามโครงการช่วยเหลือประชาชนที่ทําประกันภัยไว้กับบริษัท ส่งเสริมประกันภัย จํากัด โดยมีระยะเวลาประกันภัยหนึ่งปี ให้ใช้อัตราเบี้ยประกันภัยตามที่ได้รับความเห็นชอบจากนายทะเบียนไว้แล้ว โดยบริษัทจะขยายระยะเวลาคุ้มครองเพิ่มเติมเท่ากับระยะเวลาประกันภัยที่เหลืออยู่กับบริษัท ส่งเสริมประกันภัย จํากัด หรือจะให้ส่วนลดเบี้ยประกันภัยเท่ากับจํานวนเบี้ยประกันภัยที่ผู้เอาประกันภัยมีสิทธิรับคืนจากบริษัท ส่งเสริมประกันภัย จํากัด ตามส่วนเฉลี่ยของระยะเวลาประกันภัยที่เหลือก็ได้


ข้อ ๓ คําสั่งนี้ให้ใช้บังคับกับบริษัทที่เข้าร่วมโครงการช่วยเหลือประชาชนที่ทําสัญญาประกันภัยไว้กับบริษัท ส่งเสริมประกันภัย จํากัด จํานวน 22 บริษัท ดังมีรายชื่อแนบท้ายคําสั่งนี้เท่านั้น


ผู้มีอํานาจลงนาม - สั่ง ณ วันที่ 29 พฤษภาคม พ.ศ. 2556

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งกระทรวงการคลัง

ที่ 576/2556

เรื่อง เพิกถอนใบอนุญาตประกอบธุรกิจประกันวินาศภัย

-------------------------------------

          ด้วยปรากฏหลักฐานต่อนายทะเบียนว่า บริษัท ส่งเสริมประกันภัย จํากัด ไม่ส่งงบการเงินตามระยะเวลาที่กฎหมายกําหนด และผู้สอบบัญชีไม่แสดงความเห็นต่องบการเงินในรอบปีที่ผ่านมาทําให้งบการเงินของบริษัทขาดความน่าเชื่อถือ ส่งผลให้ไม่ทราบฐานะการเงินที่แท้จริง อีกทั้งบริษัทไม่มีระบบควบคุมกรมธรรม์ประกันภัย การจําหน่ายกรมธรรม์ประกันภัย ไม่บันทึกรายการรับประกันภัยตามระยะเวลาที่กฎหมายกําหนด ส่งผลให้ไม่สามารถทราบได้ถึงภาระและความผูกพันตามสัญญาประกันภัยที่แท้จริง นอกจากนี้บริษัทไม่สามารถแสดงหลักฐานเกี่ยวกับค่าใช้จ่ายส่งเสริมการขายที่มีจํานวนสูงจนเป็นที่น่าเชื่อถือได้ และอาจส่งผลกระทบต่อฐานะทางการเงินที่แท้จริงของบริษัท

          นายทะเบียนได้ให้โอกาสและเวลาในการดําเนินการแก้ไขข้อผิดพลาดที่เกี่ยวข้องกับฐานะและการดําเนินการแก่บริษัทตามขั้นตอนของกฎหมายอย่างครบถ้วนแล้วทุกประการ แต่บริษัทก็มิได้ดําเนินการอย่างจริงจัง อีกทั้งเจตนาเพิกเฉยละเลยและฝ่าฝืนคําสั่งพนักงานเจ้าหน้าที่ตลอดเวลา อันเป็นอุปสรรคต่อการตรวจสอบและประเมินผลการแก้ไขปัญหา ซึ่งพฤติกรรมและการดําเนินการในลักษณะดังกล่าวนอกจากจะเป็นการฝ่าฝืนบทบัญญัติของกฎหมายที่กําหนดโทษเป็นการเฉพาะแล้ว หากให้บริษัทประกอบธุรกิจประกันภัยวินาศภัยต่อไปจะเป็นเหตุให้เกิดความเสียหายต่อผู้เอาประกันภัยหรือประชาชน

          ดังนั้น อาศัยอํานาจตามความในมาตรา 59 (2) และ (5) แห่งพระราชบัญญัติประกันวินาศภัย พ.ศ. 2535 รัฐมนตรีว่าการกระทรวงการคลังจึงมีคําสั่งให้เพิกถอนใบอนุญาตประกอบธุรกิจประกันวินาศภัยของบริษัท ส่งเสริมประกันภัย จํากัด และหากบริษัทไม่เห็นด้วยกับคําสั่งดังกล่าว มีสิทธิเสนอคําฟ้องยื่นต่อศาลปกครองกลางภายในเก้าสิบวัน นับแต่วันที่ได้รับทราบคําสั่ง

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 15 พฤษภาคม พ.ศ. 2556

กิตติรัตน์  ณ ระนอง

รัฐมนตรีว่าการกระทรวงการคลัง
คําสั่งนายทะเบียน

ที่ 11/2556

เรื่อง กําหนดแบบและข้อความเอกสารแนบท้ายกรมธรรม์ประกันภัยรถยนต์ และอัตราเบี้ยประกันภัย

--------------------------------------------

          อาศัยอํานาจตามความในมาตรา 29 วรรคสอง และมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียนที่ 11/2556 เรื่อง กําหนดแบบและข้อความเอกสารแนบท้ายกรมธรรม์ประกันภัยรถยนต์ และอัตราเบี้ยประกันภัย”


ข้อ ๒ กําหนดแบบและข้อความเอกสารแนบท้ายกรมธรรม์ประกันภัยรถยนต์ และอัตราเบี้ยประกันภัย ที่แนบท้ายคําสั่งนี้ ดังต่อไปนี้ และให้บริษัทใช้ได้เมื่อมีการชําระค่าธรรมเนียมการขออนุญาตเรียบร้อยแล้ว

          2.1 เอกสารแนบท้ายกรมธรรม์ประกันภัยรถยนต์ปลอดแอลกอฮอล์ (ให้บริษัทใช้สําหรับเป็นเอกสารแนบท้ายกรมธรรม์ประกันภัยรถยนต์ทุกประเภท และต้องให้ส่วนลดเบี้ยประกันภัยในการรับประกันภัยรถยนต์ภาคสมัครใจทุกประเภทเป็นส่วนลดอื่นในอัตราร้อยละ 10 ของเบี้ยประกันภัยสุทธิ)

          2.2 เอกสารแนบท้ายกรมธรรม์ประกันภัยรถยนต์คุ้มครองภัยน้ําท่วม และอัตราเบี้ยประกันภัย (ให้บริษัทใช้สําหรับเป็นเอกสารแนบท้ายกรมธรรม์ประกันภัยรถยนต์ประเภท 2 หรือประเภท 3 หรือกรมธรรม์ประกันภัยรถยนต์แบบคุ้มครองเฉพาะภัย)

          2.3 เอกสารแนบท้ายกรมธรรม์ประกันภัยรถยนต์คุ้มครองภัยธรรมชาติ และอัตราเบี้ยประกันภัย (ให้บริษัทใช้สําหรับเป็นเอกสารแนบท้ายกรมธรรม์ประกันภัยรถยนต์ประเภท 2 หรือประเภท 3 หรือกรมธรรม์ประกันภัยรถยนต์แบบคุ้มครองเฉพาะภัย)

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 19 มีนาคม พ.ศ. 2556

ประเวช องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 10/2556

เรื่อง การใช้ข้อความหรือภาพตราสัญลักษณ์ระบบสินไหมอัตโนมัติ (E - Claim)

เพื่อการโฆษณาและประชาสัมพันธ์ในกรมธรรม์ประกันภัยคุ้มครองผู้ประสบภัยจากรถ

----------------------------------------

          อาศัยอํานาจตามความในมาตรา 29 แห่งพระราชบัญญัติประกันวินาศภัย พ.ศ. 2535 นายทะเบียนมีคําสั่ง ดังนี้


ข้อ ๑ คําสั่งนี้เรียกว่า “คําสั่งนายทะเบียนที่ 10/2556 เรื่อง การใช้ข้อความหรือภาพตราสัญลักษณ์ระบบสินไหมอัตโนมัติ (E - Claim) เพื่อการโฆษณาและประชาสัมพันธ์ในกรมธรรม์ประกันภัยคุ้มครองผู้ประสบภัยจากรถ”


ข้อ ๒ คําสั่งนี้ให้ใช้บังคับตั้งแต่วันที่มีคําสั่งเป็นต้นไป


ข้อ ๓ ให้บริษัทประกันวินาศภัยที่ได้รับการรับรองมาตรฐานการให้บริการผ่านระบบสินไหมอัตโนมัติ (E - Claim) ตามประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักเกณฑ์ เงื่อนไข และคุณสมบัติการรับรองมาตรฐานการให้บริการผ่านระบบสินไหมอัตโนมัติ (E - Claim) พ.ศ. 2556 ใช้ข้อความหรือภาพตราสัญลักษณ์ระบบสินไหมอัตโนมัติ (E - Claim) เพื่อการโฆษณาและประชาสัมพันธ์ในกรมธรรม์ประกันภัยคุ้มครองผู้ประสบภัยจากรถ หรือกรมธรรม์ประกันภัยรถยนต์รวมการคุ้มครองผู้ประสบภัยจากรถที่ออกให้แก่ผู้เอาประกันภัยได้ตลอดระยะเวลาที่ได้รับใบรับรองมาตรฐานการให้บริการผ่านระบบสินไหมอัตโนมัติ (E - Claim)


ผู้มีอํานาจลงนาม - สั่ง ณ วันที่ 18 กุมภาพันธ์ พ.ศ. 2556

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 44/2557

เรื่อง ให้ใช้แบบและข้อความกรมธรรม์ประกันภัย

และอัตราเบี้ยประกันภัยสําหรับกรมธรรม์ประกันภัยความรับผิดตามกฎหมาย

อันเกิดจากการประกอบกิจการควบคุมประเภทที่ 3 ตามกฎหมายว่าด้วยการควบคุมน้ํามันเชื้อเพลิง

-------------------------------------

          เพื่อให้แบบและข้อความกรมธรรม์ประกันภัย เอกสารประกอบ หรือเอกสารแนบท้ายและอัตราเบี้ยประกันภัยสําหรับกรมธรรม์ประกันภัยความรับผิดตามกฎหมายอันเกิดจากการประกอบกิจการควบคุมประเภทที่ 3 ตามกฎหมายว่าด้วยการควบคุมน้ํามันเชื้อเพลิง สอดคล้องกับประกาศกระทรวงพลังงาน เรื่อง หลักเกณฑ์และวิธีการในการจัดให้มีการประกันภัยความรับผิดตามกฎหมายแก่ผู้ได้รับความเสียหายจากภัย อันเกิดจากการประกอบกิจการควบคุมประเภทที่ 3 พ.ศ. 2557 ลงวันที่ 20 ตุลาคม พ.ศ. 2557 อาศัยอํานาจตามความในมาตรา 29 วรรคสอง และมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้ 


ข้อ ๑ คําสั่งนี้เรียกว่า “คําสั่งนายทะเบียน ที่ 44/2557 เรื่อง ให้ใช้แบบและข้อความกรมธรรม์ประกันภัย และอัตราเบี้ยประกันภัยสําหรับกรมธรรม์ประกันภัยความรับผิดตามกฎหมายอันเกิดจากการประกอบกิจการควบคุมประเภทที่ 3 ตามกฎหมายว่าด้วยการควบคุมน้ํามันเชื้อเพลิง”


ข้อ ๒ คําสั่งนี้ให้ใช้บังคับตั้งแต่วันออกคําสั่งเป็นต้นไป


ข้อ ๓ ให้ยกเลิกคําสั่งนายทะเบียนที่ 11/2550 เรื่อง ให้แก้ไข เพิ่มเติม แบบและข้อความกรมธรรม์ประกันภัยความรับผิดตามกฎหมายอันเกิดจากการประกอบกิจการควบคุมประเภทที่ 3 ตามกฎหมายว่าด้วยการควบคุมน้ํามันเชื้อเพลิง ลงวันที่ 4 กรกฎาคม พ.ศ. 2550


ข้อ ๔ ให้ใช้แบบและข้อความกรมธรรม์ประกันภัย และอัตราเบี้ยประกันภัย ที่แนบท้ายคําสั่งนี้ ดังต่อไปนี้

          (1) กรมธรรม์ประกันภัยความรับผิดตามกฎหมายอันเกิดจากการประกอบกิจการควบคุมประเภทที่ 3 ตามกฎหมายว่าด้วยการควบคุมน้ํามันเชื้อเพลิง ส่วนที่เกี่ยวกับการประกอบกิจการควบคุมน้ํามัน และอัตราเบี้ยประกันภัย

          (2) กรมธรรม์ประกันภัยความรับผิดตามกฎหมายอันเกิดจากการประกอบกิจการควบคุมประเภทที่ 3 ตามกฎหมายว่าด้วยการควบคุมน้ํามันเชื้อเพลิง ส่วนที่เกี่ยวกับการประกอบกิจการควบคุมก๊าซธรรมชาติ และอัตราเบี้ยประกันภัย

          (3) กรมธรรม์ประกันภัยความรับผิดตามกฎหมายอันเกิดจากการประกอบกิจการควบคุมประเภทที่ 3 ตามกฎหมายว่าด้วยการควบคุมน้ํามันเชื้อเพลิงส่วนที่เกี่ยวกับการประกอบกิจการควบคุมก๊าซ ปิโตรเลียมเหลว และอัตราเบี้ยประกันภัย


ผู้มีอํานาจลงนาม - สั่ง ณ วันที่ 29 ธันวาคม พ.ศ. 2557

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 25/2557

เรื่อง การใช้อัตราเบี้ยประกันภัยตามโครงการช่วยเหลือประชาชน

ที่ทําสัญญาประกันภัยไว้กับบริษัท ยูเนี่ยนอินเตอร์ ประกันภัย จํากัด (มหาชน)

--------------------------------------

           เพื่อรองรับโครงการช่วยเหลือประชาชนที่ทําสัญญาประกันภัยไว้กับบริษัท ยูเนี่ยนอินเตอร์ ประกันภัย จํากัด (มหาชน) อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ ดังต่อไปนี้


ข้อ ๑ คําสั่งนี้ให้ใช้บังคับตั้งแต่วันที่ 29 กรกฎาคม พ.ศ. 2557 เป็นต้นไป


ข้อ ๒ บริษัทที่รับประกันภัย ตามโครงการช่วยเหลือประชาชนที่ทําประกันภัยไว้กับบริษัท ยูเนี่ยนอินเตอร์ ประกันภัย จํากัด (มหาชน) โดยมีระยะเวลาประกันภัยหนึ่งปี ให้ใช้อัตราเบี้ยประกันภัย ตามที่ได้รับความเห็นชอบจากนายทะเบียนไว้แล้ว โดยบริษัทจะขยายระยะเวลาคุ้มครองเพิ่มเติมเท่ากับระยะเวลาประกันภัยที่เหลืออยู่กับบริษัท ยูเนี่ยนอินเตอร์ ประกันภัย จํากัด (มหาชน) หรือจะให้ส่วนลดเบี้ยประกันภัยเท่ากับจํานวนเบี้ยประกันภัยที่ผู้เอาประกันภัยมีสิทธิรับคืนจากบริษัท ยูเนี่ยนอินเตอร์ ประกันภัย จํากัด (มหาชน) ตามส่วนเฉลี่ยของระยะเวลาประกันภัยที่เหลือก็ได้ 


ข้อ ๓ คําสั่งนี้ให้ใช้บังคับกับบริษัทที่เข้าร่วมโครงการช่วยเหลือประชาชนที่ทําสัญญาประกันภัยไว้กับบริษัท ยูเนี่ยนอินเตอร์ ประกันภัย จํากัด (มหาชน) จํานวน 24 บริษัท ดังมีรายชื่อแนบท้ายคําสั่งนี้เท่านั้น


ผู้มีอํานาจลงนาม - ประกาศ ณ วันที่ 29 กรกฎาคม พ.ศ. 2557

สรศักดิ์  ทันตสุวรรณ

รองเลขาธิการ รักษาการแทน

เลขาธิการ
คําสั่งนายทะเบียน

ที่ 26/2557

เรื่อง ให้บริษัทประกันวินาศภัยทดลองส่งงบการเงิน

ที่จัดทําตามมาตรฐานการรายงานทางการเงิน ฉบับที่ 4 เรื่อง สัญญาประกันภัย

------------------------------------------

          อาศัยอํานาจตามความในมาตรา 51 (3) แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ ดังต่อไปนี้ 


ข้อ ๑ คําสั่งนี้เรียกว่า “คําสั่งนายทะเบียน ที่ 26/2557 เรื่อง ให้บริษัทประกันวินาศภัยทดลองส่งงบการเงินที่จัดทําตามมาตรฐานการรายงานทางการเงิน ฉบับที่ 4 เรื่อง สัญญาประกันภัย”


ข้อ ๒ คําสั่งนี้ให้ใช้บังคับตั้งแต่วันที่ออกคําสั่งเป็นต้นไป


ข้อ ๓ ในคําสั่งนี้

          “บริษัท” หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัย และหมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัย


ข้อ ๔ ให้บริษัททดลองส่งงบการเงินสําหรับรอบปีปฏิทินสิ้นสุด ณ วันที่ 31 ธันวาคม พ.ศ. 2557 ที่จัดทําขึ้นตามแบบแนบท้ายประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ เงื่อนไข และระยะเวลาในการจัดทํา และยื่นงบการเงินและรายงานเกี่ยวกับผลการดําเนินงานของบริษัทประกันวินาศภัย (ฉบับที่ 4) พ.ศ. 2556 ลงวันที่ 31 กรกฎาคม พ.ศ. 2556 ต่อสํานักงานคณะกรรมการกํากับและส่งเสริมการประกอบธุรกิจ ประกันภัยภายในวันที่ 30 มิถุนายน พ.ศ. 2558  ทั้งนี้ งบการเงินสําหรับรอบปีปฏิทินดังกล่าว ไม่ต้องเปรียบเทียบกับรอบบัญชีที่แล้ว และไม่ต้องผ่านการรับรองจากผู้สอบบัญชีรับอนุญาต


ข้อ ๕ การส่งงบการเงินตามข้อ 4 ให้บริษัทนําส่งในรูปกระดาษ (hard copy) จํานวน 1 ชุด


ผู้มีอํานาจลงนาม - ประกาศ ณ วันที่ 31 กรกฎาคม พ.ศ. 2557

ประเวช องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 2/2558

เรื่อง ให้ใช้แบบ ข้อความและอัตราเบี้ยประกันภัยของกรมธรรม์ประกันอัคคีภัยสําหรับที่อยู่อาศัย

และเอกสารแนบท้าย

---------------------------------------

          อาศัยอํานาจตามความในมาตรา 29 และมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียน จึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียนที่ 2/2558 เรื่อง ให้ใช้แบบ ข้อความและอัตราเบี้ยประกันภัยของกรมธรรม์ประกันอัคคีภัยสําหรับที่อยู่อาศัย และเอกสารแนบท้าย”


ข้อ ๒ คําสั่งนี้ให้มีผลใช้บังคับตั้งแต่บัดนี้เป็นต้นไป


ข้อ ๓ ให้ใช้แบบและข้อความกรมธรรม์ประกันภัย เอกสารแนบท้าย และอัตราเบี้ยประกันภัยที่แนบท้ายคําสั่งนี้ ดังต่อไปนี้

          (1) กรมธรรม์ประกันอัคคีภัยสําหรับที่อยู่อาศัย และอัตราเบี้ยประกันภัย

          (2) เอกสารแนบท้ายว่าด้วยการขยายจํานวนเงินจํากัดความรับผิดของภัยธรรมชาติ สําหรับกรมธรรม์ประกันอัคคีภัยสําหรับที่อยู่อาศัย (รายปี) (แบบ อค. 1.35) และอัตราเบี้ยประกันภัย

          (3) เอกสารแนบท้ายว่าด้วยการขยายจํานวนเงินจํากัดความรับผิดของภัยธรรมชาติ สําหรับกรมธรรม์ประกันอัคคีภัยสําหรับที่อยู่อาศัย (ตลอดระยะเวลาเอาประกันภัย) (แบบ อค. 1.36) และอัตราเบี้ยประกันภัย


ผู้มีอํานาจลงนาม - สั่ง ณ วันที่ 27 มกราคม พ.ศ. 2558

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 36/2558

เรื่อง ให้ใช้แบบและข้อความกรมธรรม์ประกันภัยความเสี่ยงภัยทรัพย์สิน

----------------------------------------------------

          อาศัยอํานาจตามความในมาตรา 29 แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียนที่ 36/2558 เรื่อง ให้ใช้แบบและข้อความกรมธรรม์ประกันภัยความเสี่ยงภัยทรัพย์สิน”


ข้อ ๒ คําสั่งนี้ให้มีผลใช้บังคับแต่วันที่ 1 มกราคม พ.ศ. 2559 เป็นต้นไป


ข้อ ๓ ให้ยกเลิกแบบและข้อความกรมธรรม์ประกันภัยความเสี่ยงภัยทรัพย์สินที่นายทะเบียนได้ให้ความเห็นชอบไว้ก่อนที่คําสั่งนี้มีผลใช้บังคับ


ข้อ ๔ ให้ใช้แบบและข้อความกรมธรรม์ประกันภัยความเสี่ยงภัยทรัพย์สินที่แนบท้ายคําสั่งนี้แทนแบบและข้อความกรมธรรม์ประกันภัยความเสี่ยงภัยทรัพย์สินที่ถูกยกเลิกตามข้อ 3 


ข้อ ๕ กรมธรรม์ประกันภัยความเสี่ยงภัยทรัพย์สินที่บริษัทออกให้แก่ผู้เอาประกันภัยก่อนวันที่มี คําสั่งนี้ และสัญญายังคงมีผลใช้บังคับอยู่ ให้กรมธรรม์ประกันภัยนั้นมีผลใช้บังคับต่อไปจนถึงวันที่กรมธรรม์ ประกันภัยนั้นสิ้นผลบังคับ


ผู้มีอํานาจลงนาม - สั่ง ณ วันที่ 13 ตุลาคม พ.ศ. 2558

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 2/2558

เรื่อง ให้ใช้แบบ ข้อความและอัตราเบี้ยประกันภัยของกรมธรรม์ประกันอัคคีภัยสําหรับที่อยู่อาศัย

และเอกสารแนบท้าย

-----------------------------------------

           อาศัยอํานาจตามความในมาตรา 29 และมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียน จึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียนที่ 2/2558 เรื่อง ให้ใช้แบบ ข้อความและอัตราเบี้ยประกันภัยของกรมธรรม์ประกันอัคคีภัยสําหรับที่อยู่อาศัย และเอกสารแนบท้าย”


ข้อ ๒ คําสั่งนี้ให้มีผลใช้บังคับตั้งแต่บัดนี้เป็นต้นไป


ข้อ ๓ ให้ใช้แบบและข้อความกรมธรรม์ประกันภัย เอกสารแนบท้าย และอัตราเบี้ยประกันภัยที่แนบท้ายคําสั่งนี้ ดังต่อไปนี้

           (1) กรมธรรม์ประกันอัคคีภัยสําหรับที่อยู่อาศัย และอัตราเบี้ยประกันภัย

           (2) เอกสารแนบท้ายว่าด้วยการขยายจํานวนเงินจํากัดความรับผิดของภัยธรรมชาติ สําหรับกรมธรรม์ประกันอัคคีภัยสําหรับที่อยู่อาศัย (รายปี) (แบบ อค. 1.35) และอัตราเบี้ยประกันภัย

           (3) เอกสารแนบท้ายว่าด้วยการขยายจํานวนเงินจํากัดความรับผิดของภัยธรรมชาติ สําหรับกรมธรรม์ประกันอัคคีภัยสําหรับที่อยู่อาศัย (ตลอดระยะเวลาเอาประกันภัย) (แบบ อค. 1.36) และอัตราเบี้ยประกันภัย


ผู้มีอํานาจลงนาม - สั่ง ณ วันที่ 27 มกราคม พ.ศ. 2558

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 38/2557

เรื่อง การใช้อัตราเบี้ยประกันภัยตามโครงการช่วยเหลือประชาชน

ที่ทําสัญญาประกันภัยไว้กับบริษัท ศูนย์สุขภาพประเทศไทย จํากัด (มหาชน)

---------------------------------------------

          เพื่อรองรับโครงการช่วยเหลือประชาชนที่ทําสัญญาประกันภัยไว้กับบริษัท ศูนย์สุขภาพประเทศไทย จํากัด (มหาชน) อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ ดังต่อไปนี้


ข้อ ๑ คําสั่งนี้ให้ใช้บังคับตั้งแต่วันที่ 7 พฤศจิกายน พ.ศ. 2557 เป็นต้นไป


ข้อ ๒ บริษัทที่รับประกันภัย ตามโครงการช่วยเหลือประชาชนที่ทําประกันภัยไว้กับบริษัท ศูนย์สุขภาพประเทศไทย จํากัด (มหาชน) โดยมีระยะเวลาประกันภัยหนึ่งปี ให้ใช้อัตราเบี้ยประกันภัยตามที่ได้รับความเห็นชอบจากนายทะเบียนไว้แล้ว โดยบริษัทจะขยายระยะเวลาคุ้มครองเพิ่มเติมเท่ากับระยะเวลาประกันภัยที่เหลืออยู่กับบริษัท ศูนย์สุขภาพประเทศไทย จํากัด (มหาชน) หรือจะให้ส่วนลดเบี้ยประกันภัยเท่ากับจํานวนเบี้ยประกันภัยที่ผู้เอาประกันภัยมีสิทธิรับคืนจากบริษัท ศูนย์สุขภาพประเทศไทย จํากัด (มหาชน) ตามส่วนเฉลี่ยของระยะเวลาประกันภัยที่เหลือก็ได้


ข้อ ๓ คําสั่งนี้ให้ใช้บังคับกับบริษัทที่เข้าร่วมโครงการช่วยเหลือประชาชนที่ทําสัญญาประกันภัยไว้กับบริษัท ศูนย์สุขภาพประเทศไทย จํากัด (มหาชน) จํานวน 25 บริษัท ดังมีรายชื่อแนบท้ายคําสั่งนี้เท่านั้น


ผู้มีอํานาจลงนาม - สั่ง ณ วันที่ 13 พฤศจิกายน พ.ศ. 2557

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 57/2559

เรื่อง ให้ใช้แบบและข้อความกรมธรรม์ประกันภัยอุบัติเหตุพิเศษเพื่อมวลชน และอัตราเบี้ยประกันภัย

สําหรับบริษัทประกันวินาศภัย

--------------------------------------

          เพื่อเป็นการส่งเสริมให้ประชาชนได้มีโอกาสเข้าถึงระบบประกันภัยและใช้การประกันภัยเป็นเครื่องมือในการบริหารความเสี่ยงในชีวิตและครอบครัวของตนเองได้อย่างเหมาะสม อาศัยอํานาจตามความในมาตรา 29 และมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ ดังต่อไปนี้ 


ข้อ ๑ คําสั่งนี้เรียกว่า “คําสั่งนายทะเบียนที่ 57/2559 เรื่อง ให้ใช้แบบและข้อความกรมธรรม์ประกันภัยอุบัติเหตุพิเศษเพื่อมวลชน และอัตราเบี้ยประกันภัย สําหรับบริษัทประกันวินาศภัย”


ข้อ ๒ ให้ใช้แบบและข้อความกรมธรรม์ประกันภัยอุบัติเหตุพิเศษเพื่อมวลชน ที่แนบท้ายคําสั่งนี้


ข้อ ๓ ให้ใช้อัตราเบี้ยประกันภัย สําหรับกรมธรรม์ประกันภัยอุบัติเหตุพิเศษเพื่อมวลชนที่แนบท้ายคําสั่งนี้


ผู้มีอํานาจลงนาม - สั่ง ณ วันที่ 21 กันยายน พ.ศ. 2559

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 50/2559

เรื่อง ให้ใช้แบบและข้อความกรมธรรม์ประกันภัยอุบัติเหตุเพื่อคนพิการสําหรับรายย่อย

(ไมโครอินชัวรันส์) และอัตราเบี้ยประกันภัย สําหรับบริษัทประกันวินาศภัย

-------------------------------------------

          เพื่อเป็นการส่งเสริมให้ประชาชนโดยเฉพาะผู้พิการ ได้มีโอกาสเข้าถึงระบบประกันภัยและใช้การประกันภัยเป็นเครื่องมือในการบริหารความเสี่ยงในชีวิตและครอบครัวของตนเองได้อย่างเหมาะสม อาศัยอํานาจตามความในมาตรา 29 และมาตรา 30 แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียนที่ 50/2559 เรื่อง ให้ใช้แบบและข้อความกรมธรรม์ประกันภัยอุบัติเหตุเพื่อคนพิการสําหรับรายย่อย (ไมโครอินชัวรันส์) และอัตราเบี้ยประกันภัยสําหรับบริษัทประกันวินาศภัย”


ข้อ ๒ ให้ใช้แบบและข้อความกรมธรรม์ประกันภัยอุบัติเหตุเพื่อคนพิการสําหรับรายย่อย (ไมโครอินชัวรันส์) ที่แนบท้ายคําสั่งนี้


ข้อ ๓ ให้ใช้อัตราเบี้ยประกันภัย สําหรับกรมธรรม์ประกันภัยอุบัติเหตุเพื่อคนพิการสําหรับรายย่อย (ไมโครอินชัวรันส์) ที่แนบท้ายคําสั่งนี้


ผู้มีอํานาจลงนาม - สั่ง ณ วันที่ 10 สิงหาคม พ.ศ. 2559

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งกรมบังคับคดี

ที่ 6/2518

 

ระเบียบปฏิบัติเกี่ยวกับหมายบังคับคดี หมายแจ้งคําสั่งพิทักษ์ทรัพย์หรือหมายอื่น ๆ และสํานวนความในคดี

—---------------

          เพื่อความเป็นระเบียบเรียบร้อยในการปฏิบัติราชการและเพื่ออํานวยความสะดวกรวดเร็วแก่คู่ความและประชาชนผู้มาติดต่อในราชการของกรมบังคับคดี จึงเห็นสมควรวางระเบียบปฏิบัติเกี่ยวกับ วิธีดําเนินการตามหมายบังคับคดี หมายแจ้งคําสั่งพิทักษ์ทรัพย์ และหมายอื่น ๆ ของศาล กับสํานวนความในคดีสําหรับราชการส่วนกลางของกรมบังคับคดีไว้ดังต่อไปนี้


อื่นๆ - 1. หมายบังคับคดีและหมายอื่น ๆ

          1.1 ให้เป็นหน้าที่ของงานคําคู่ความ สํานักงานเลขานุการกรม เป็นผู้รับหมายบังคับคดีแพ่งหมายแจ้งคําสั่งพิทักษ์ทรัพย์คดีล้มละลาย หรือหมายอื่น ๆ ทํานองเดียวกันนั้น แล้วเข้าปกสํานวน เสร็จแล้วให้ส่งสํานวนนั้นไปให้งานเก็บสํานวนและสถิติ

          1.2 เมื่องานเก็บสํานวนและสถิติได้รับสํานวนแล้ว ให้ลงบัญชีสารบบสํานวนบังคับคดีตามลําดับอักษร (บัญชีที่กองบังคับคดีแพ่งปฏิบัติอยู่เดิม) บัญชีสารบบสํานวนคดีตามลําดับเลขคดีสําหรับคดีแพ่ง และบัญชีสารบบความสําหรับคดีล้มละลาย

          1.3 สําหรับหมายบังคับคดีแพ่งเมื่อเจ้าหนี้ตามคําพิพากษา หรือผู้ที่ได้รับมอบอํานาจให้กระทําการแทนได้มายื่นคําร้องขอต่องานคําคู่ความ เพื่อขอให้ดําเนินการตามหมายบังคับคดีหรือหมายอายัดแล้วให้งานคําคู่ความส่งคําร้องขอนั้นให้งานเก็บสํานวนและสถิติจัดหาสํานวน แล้วส่งสํานวนไปให้กองยึดอายัดและจําหน่ายทรัพย์สิน โดยให้หัวหน้ากองยึดอายัดและจําหน่ายทรัพย์สินดําเนินการตามหมายบังคับคดี หรือหมายอายัดต่อไป แล้วแต่กรณีภายในขอบเขตอํานาจหน้าที่

          1.4 สําหรับหมายแจ้งคําสั่งพิทักษ์ทรัพย์ เมื่องานเก็บสํานวนและสถิติได้ดําเนินการตามข้อ 1.2 แล้ว ให้นําสํานวนพร้อมกับบัญชีจ่ายสํานวนเสนอหัวหน้ากองพิทักษ์ทรัพย์ เพื่อมีคําสั่งจ่ายสํานวนให้เจ้าพนักงานพิทักษ์ทรัพย์รับผิดชอบดําเนินการ แล้วให้งานเก็บสํานวนและสถิติส่งสํานวนพร้อมกับบัญชีจ่ายสํานวนให้เจ้าพนักงานพิทักษ์ทรัพย์ลงชื่อรับสํานวนนั้นไว้เพื่อดําเนินการต่อไปภายในขอบเขตอํานาจหน้าที่


อื่นๆ - 2. สํานวนความ

          2.1 การรับและส่งสํานวนระหว่างกอง ให้มีเจ้าหน้าที่ของแต่ละกองลงชื่อรับมอบสํานวนไว้เป็นหลักฐาน และเมื่อกองที่ได้รับสํานวนไปได้ทํางานเสร็จในช่วงใดแล้ว ให้รีบส่งสํานวนคืนงานเก็บสํานวนและสถิติทันที ห้ามเก็บรักษาสํานวนไว้นานเกินความจําเป็น

          2.2 ให้เจ้าหน้าที่ของกองซึ่งนําสํานวนไปปฏิบัติการต่าง ๆ กลัดเอกสารเข้าไว้ในสํานวนพร้อมกับลงรายการในสารบาญหน้าสํานวนให้เรียบร้อยก่อนที่จะนําสํานวนส่งคืนงานเก็บสํานวนและสถิติ

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 12 พฤษภาคม 2518

 

 

(ลงชื่อ)  ชลูตม์ สวัสดิทัต

(นายชลูตม์ สวัสดิทัต)

ผู้รักษาราชการแทนอธิบดีกรมบังคับคดี
คําสั่งกรมบังคับคดี

ที่ 13/2518

เรื่อง ระเบียบการจ่ายเงินค่าพาหนะและค่าป่วยการในคดีแพ่ง

 

—---------------

          โดยที่เห็นเป็นการสมควรที่จะได้มีการวางระเบียบการจ่ายเงินค่าพาหนะและค่าป่วยการในคดีแพ่งแก่เจ้าหน้าที่ของกรมบังคับคดีในการไปปฏิบัติราชการนอกที่ทําการ จึงวางระเบียบปฏิบัติไว้ดังต่อไปนี้


ข้อ ๑ ค่าพาหนะและค่าป่วยการเจ้าหน้าที่ของกรมบังคับคดีสําหรับการนําเอกสารไปส่งเกี่ยวด้วยการรับเงิน, ส่งเงินหรืออื่น ๆ ในคดีแพ่งเรื่องใด ให้เบิกจ่ายได้จากเงินในคดีเรื่องนั้น ๆ ทั้งนี้โดยอนุโลมตามหลักเกณฑ์ในกฎกระทรวงฉบับที่ 7 (พ.ศ.2502) ออกตามความในพระราชบัญญัติให้ใช้ประมวลกฎหมายวิธีพิจารณาความแพ่ง พุทธศักราช 2477 ดังนี้

          1.1 ค่าป่วยการข้าราชการชั้นจัตวาในอัตรา 10 บาทต่อวัน ชั้นตรีในอัตรา 15 บาทต่อวัน  ชั้นโท - เอก ในอัตรา 20 บาทต่อวัน

          1.2 ค่าพาหนะเดินทางตามที่จ่ายจริงตามสมควร


ข้อ ๒ ให้ใช้ระเบียบนี้ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 3 มิถุนายน 2518

 

(ลงชื่อ)     ชลูตม์ สวัสดิทัต

นายชลูตม์ สวัสดิทัต

ผู้รักษาราชการแทนอธิบดีกรมบังคับคดี
คําสั่งกรมบังคับคดี

ที่ 8 /2518

เรื่อง ตั้งกรรมการเก็บรักษาเงิน กรรมการเก็บรักษาเงินแทนชั่วคราว กรรมการนําส่งและรับเงิน

และกรรมการตรวจสอบการเงินของคลัง กรมบังคับคดี

—--------

          โดยที่ได้มีพระราชบัญญัติ ฯ แบ่งส่วนราชการกระทรวงยุติธรรมจัดตั้งกรมบังคับคดีขึ้นโอนอํานาจหน้าที่กิจการ ทรัพย์สิน หนี้ ข้าราชการ ลูกหนี้ และเงินงบประมาณของสํานักงานปลัดกระทรวง กระทรวงยุติธรรม เฉพาะในส่วนที่เกี่ยวกับราชการของกองบังคับคดีล้มละลายและกองบังคับคดีแพ่งไปเป็นของกรมบังคับคดี

          ฉะนั้น จึงตั้งกรรมการเก็บรักษาเงิน กรรมการเก็บรักษาเงินแทนชั่วคราว กรรมการนําส่งและรับเงิน และกรรมการตรวจสอบการเงินของกองคลัง กรมบังคับคดี ดังต่อไปนี้


อื่นๆ - ก. กรรมการเก็บรักษาเงิน

                    1. หัวหน้ากองพิทักษ์ทรัพย์

                    2. หัวหน้ากองจัดการทรัพย์สิน

                    3. หัวหน้ากองคลัง


อื่นๆ - ข. กรรมการเก็บเงินรักษาเงินแทนชั่วคราว

          ในกรณีที่กรรมการเก็บรักษาเงินในข้อ ก. ผู้ใดไม่สามารถปฏิบัติหน้าที่กรรมการได้ให้ข้าราชการดังต่อไปนี้ เป็นกรรมการเก็บรักษาเงินแทนชั่วคราว ตามจํานวนกรรมการเก็บรักษาเงินผู้ซึ่งไม่สามารถปฏิบัติหน้าที่กรรมการได้เรียงตามลําดับคือ

                    1. หัวหน้างานพิทักษ์ทรัพย์คดีนิติบุคคล

                    2. หัวหน้างานจัดกิจการ

                    3. หัวหน้างานคํานวณและเฉลี่ยทรัพย์


อื่นๆ - ค. กรรมการนําส่งและรับเงิน

          ให้ข้าราชการดังต่อไปนี้ร่วมกันอย่างน้อย 2 คน เป็นกรรมการควบคุมเงินไปส่งและรับเงิน โดยมีเจ้าหน้าที่ตํารวจควบคุมรักษาความปลอดภัยด้วยคือ

                    1.หัวหน้างานการเงิน

                    2. หัวหน้างานการบัญชีและงบประมาณ

                    3. หัวหน้างานพัสดุ


อื่นๆ - ง. กรรมการตรวจสอบการเงิน

1. รองอธิบดี

2. หัวหน้ากองสํานักงานวางทรัพย์กลาง

3. เลขานุการกรม

          ทั้งนี้ ให้กรรมการดังกล่าวปฏิบัติการตามหน้าที่ที่กําหนดไว้ในระเบียบการรับ - จ่ายการเก็บรักษา และการนําส่งเงินของส่วนราชการ พ.ศ. 2516 โดยเคร่งครัด


ผู้มีอํานาจลงนาม - สั่ง ณ วันที่ 12 พฤษภาคม 2518

 

(ลงชื่อ) ชลูตม์ สวัสดิทัต

นายชลูตม์ สวัสดิทัต)

ผู้รักษาราชการแทนอธิบดีกรมบังคับคดี